**KritériÁ a organizačnÉ pokynY pre prijímacie skúšky v SOŠ služieb**

**na 2 - ročné denné nadstavbové štúdium**

v študijnom odbore **6403 L podnikanie v remeslách a službách**

(pre absolventov 3. ročníka učebných odborov) **pre školský rok 2024/2025**

V zmysle § 69 zákona NR SR č. 245/2008 Z. z. o výchove a vzdelávaní (školský zákon)

a o zmene a doplnení niektorých zákonov riaditeľka Strednej odbornej školy služieb, Košická 20, 080 01 Prešov určuje tieto podmienky prijímacieho konania pre dennú formu štúdia v nasledujúcom študijnom odbore:

Plánovaný počet prijatých žiakov:

**6403 L podnikanie v remeslách a službách 30 žiakov**

(oblasť vzdelávania: Beauty služby, Fotografické služby)

**Kritériá pre prijatie žiakov do nadstavbového štúdia:**

1. Do odboru podnikanie v remeslách a službách a danej oblasti vzdelávania t.j. zamerania služby, budú uchádzači prijatí bez prijímacej skúšky na základe prospechového priemeru v 1.  polroku 3. ročníka príslušného učebného odboru (resp. 2. polroku – u uchádzačov, ktorí ukončili štúdium učebného odboru pred školským rokom 2023/2024).
2. Podmienkou prijatia je úspešné absolvovanie záverečnej skúšky a ukončenie 3. ročníka.
3. Poradie uchádzačov bude zostavené na základe dosiahnutého prospechového priemeru v poslednom ročníku absolvovanej strednej školy.
4. V prípade rovnosti dosiahnutého prospechového priemeru o poradí uchádzačov rozhodne lepšia priemerná známka na vysvedčení o záverečnej skúške.
5. Na základe uvedených kritérií bude zostavené poradie uchádzačov, podľa ktorého riaditeľka školy rozhodne o prijatí – neprijatí uchádzača do 1. ročníka nadstavbového štúdia.
6. Rozhodnutia o prijatí, resp. neprijatí, budú jednotlivým uchádzačom neodkladne oznámené.
7. Výsledky prijímacieho konania platia pre prijatie v školskom roku 2024/2025.

**Riaditeľka školy, v zmysle platnej legislatívy, môže neprijať do prvého ročníka prijatého žiaka v prípade, že počet prijatých žiakov do študijného odboru pre oblasť vzdelávania BEAUTY SLUŽBY alebo FOTOGRAFICKÉ SLUŽBY je nižší ako 5 žiakov.**

**V školskom roku 2024/2025 nebude otvorená externá forma štúdia.**

V Prešove 07.03.2024

Ing. Renáta Fedorčíková, PhD.

riaditeľka SOŠ služieb Prešov